★ शक्तिपात के अद्वितीय समर्थ महापुरुष कुंडलिनी योग के अनुभवनिष्ठ ज्ञाता पूज्य बापूजी की विशेषता है कि वे लाखों संसारमार्गी जीवों को कलियुग के कलुषित वातावरण से प्रभावित होने पर भी दिव्य शक्तिपात वर्षा से सहज ध्यान में डुबाते हैं । सामूहिक शक्तिपात के द्वारा सप्त चक्रों का शुद्धीकरण और रूपांतरण करके उनको बडे-बडे योगियों को जो अनुभूतियाँ बरसों की कठोर साधना के बाद होती हैं, उनका अनुभव २-३ दिन के ध्यानयोग शिविरों में कराते हैं । इसलिए पूज्य बापूजी के सान्निध्य में आयोजित शिविरों में देश-विदेश के असंख्य साधक ध्यान की गहराइयों में डूबने के लिए आते हैं । शक्तिपात का इतना व्यापक प्रयोग इतिहास एवं वर्तमान में कहीं भी देखा-सुना नहीं गया है । वर्तमान में पूज्य बापूजी के सान्निध्य के अभाव से देश के आध्यात्मिक विकास में जो बाधा उत्पन्न हुई है, उसकी क्षतिपूर्ति कोई नहीं कर सकता ।